એ વાત નકારી શકાય નહીં કે બાળ તસ્કરીના સોદાગરો દેશમાં બેફામ બન્યા છે. દર દસ મિનિટે દેશમાં કોઈ એક ખૂણે બાળકનું અપહરણ થાય છે. ત્યાં આવા બાળ તસ્કરોને નાથવા સરકારે તાબડતોબ બાળપણ બચાવો અભિયાન હેઠળ ઠોસ પગલાં લેવાની જર છે. બાળ તસ્કરી વિરુદ્ધ સખત કાયદો બનાવવો. સાથે ફાસ્ટ ટ્રેક કોર્ટમાં ગણતરીના મહિનાઓમાં જ કેસની સુનવણી અને ગુનેગારને સખતમાં સખત સજા અપાવવાનો સમય પાકી ગયો છે. કારણ કે દેશની ભાવિ પેઢીને બરબાદ કરનારા અપરાધીઓ દેશદ્રોહીથી કમ નથી.